יחסי החוץ של שווייץ

יחסי החוץ של שווייץ הם יחסי-החוץ הדו-צדדיים שמקיימת הקונפדרציה השווייצרית עם המדינות השונות ברחבי העולם, יחסי החוץ של שווייץ הם תחום האחריות העיקר של המחלקה הפדרלית לענייני חוץ של שווייץ (FDFA)  אך חלקם נתונים לאחריות מחלקות אחרות באספה הפדרלית של שווייץ.

בעלי דרכון שווייצרי יכולים לבקר ב-186 מדינות ללא אשרת כניסה.
 היסטוריה 
סעיף 54 בחוקה השווייצרית משנת 1999 קובע כי השמירה על עצמאותה ורווחתה של שווייץ היא מטרת-העל העיקרית ביחסי החוץ של שווייץ, מתחת למטרה זו מסמנת החוקה יעדים נוספים שמנחים את מדיניות החוץ של שווייץ:
 להקל את הצורך והעוני בעולם;
 לקדם כבוד לזכויות האדם ודמוקרטיה;
 לקדם דו-קיום שליו בין עמים;
 לקדם שמירה על משאבי הטבע.

יעדים אלו שקבעה החוקה מעידים על המחויבות השווייצרית לקיים פעילויות חברתיות, כלכליות, והומניטריות התורמות לשגשוג ולשלום העולמי, דבר זה בא לידי ביטוי בפעילות הדיפלומטית השווייצרית, בסיוע למדינות מתפתחות ונחשלות, ותמיכה בהרחבת החוק הבינלאומי ובמיוחד במשפט ההומניטרי.

שווייץ היא המדינה השנייה בעולם (אחרי שוודיה) שנקטה במדיניות נייטרלית; משכך, באופן מסורתי נמנעת שווייץ מכריתת בריתות הכרוכות בפעולה צבאית, פוליטית או כלכלית-ישירה, העלולה להפר את הנייטרליות בה נוקטת המדינה מאז קונגרס וינה שהתקיים בשנת 1815; דוגמה למסורת זו ניתן לראות בכך ששווייץ לא הצטרפה לנאט"ו וכן שאינה חברה באיחוד האירופי; עם זאת בשנים האחרונות הרחיבה שווייץ את היקף הפעילות בה היא משתתפת מבלי לפגוע בנייטרליות של המדינה, כחלק מהשינוי במדיניות הצטרפה שווייץ לאו"ם בשנת 2002 ובאיחור רב בכלל, ובפרט בהשוואה למדינות אירופה.

שווייץ מקיימת יחסים דיפלומטיים כמעט עם כל מדינות העולם; והיא אף שימשה כמארחת של מספר ועידות אמנה בינלאומיות וכמתווכת נייטרלית.

שווייץ בכלל והעיר ז'נבה בפרט היא ביתם של ארגונים בינלאומיים רבים, ממשלתיים ושאינם-ממשלתיים, בהם מספר ארגונים המסונפים לאו"ם כגון ארגון הבריאות העולמי, ואיגוד הטלקומוניקציה הבינלאומי שהוקם ב-17 במאי 1865 והוא הארגון הבינלאומי הראשון בהיסטוריה; כמו כן בשווייץ גם שוכנים ארגונים בינלאומיים אחרים כמו הצלב-האדום, הוועד האולימפי הבינלאומי, ואיגוד השידור האירופי (ה-EBU). בז'נבה נמצא גם ארמון האומות.

 האומות המאוחדות 
מאז שנת 1948 הייתה שווייץ במעמד של משקיפה בעצרת הכללית ובמועצה הכלכלית-חברתית של האו"ם, למרות זאת לא הייתה לה הזכות למושב במועצת הביטחון כמו למדינות החברות. בשנת 1986 נערך בשווייץ משאל-עם על הצטרפות לאו"ם, אך כשני-שלישים מהשווייצרים התנגדו להצעה והיא נדחתה; ההחלטה להצטרף לאו"ם התקבלה ברוב קטן לאחר משאל-עם שנערך בחודש מרץ 2002, ועם פתיחת העצרת ה-57 של האו"ם ב-10 בספטמבר באותה השנה הפכה שווייץ לחברה ה-190 באו"ם והייתה למדינה הראשונה שהצטרפה לאו"ם במשאל-עם.
ממוזער|408x408 פיקסלים|מפת המדינות המקיימות יחסים דיפלומטיים עם שווייץ
שווייץ שותפה ברבים ממוסדות ותוכניות האו"ם בהם נציבות האו"ם לפליטים, התוכנית הסביבתית של האו"ם, אונסק"ו, ארגון האו"ם לפיתוח תעשייתי, ועידת האו"ם לסחר ופיתוח, ואיגוד הדואר העולמי - שהוקם בברן ב-9 באוקטובר 1874 והוא הארגון הבינלאומי השני בהיסטוריה.

 תמיכה בסנקציות שהוטלו על-ידי האו"ם 
שווייץ הצטרפה להגבלות שהוטלו על עיראק ב-6 באוגוסט 1990, ארבעה ימים לאחר הפלישה לכווית, אף על פי שעדיין הייתה רק במעמד של משקיפה באו"ם; ב-25 ביוני 2003, לאחר נפילתו של סדאם חוסיין ובהתאם להחלטת מועצת הביטחון של האו"ם, הקלה ממשלת שווייץ על רבות מהסנקציות שהוטלו כנגד עיראק, ההגבלות שבוטלו היו הגבלות על המסחר, הטיסות, והפיננסים; אך ההגבלות של אמברגו הנשק והקפאת הנכסים נותרו בתוקפן; בראשית שנות ה-2000 הצטרפה שווייץ לסנקציות שהוטלו כנגד אפגניסטן וארגון הטליבאן, ההגבלות כללו בין היתר הגבלות טיסה ליעדים בינלאומיים על חברת התעופה האפגנית אריאנה (לאחר נפילת בטליבאן ב-2001, הוסרו מגבלות התעופה מתוך מחווה של רצון טוב, אולם ב-2006 בשל ליקויי בטיחות נאסרה טיסת החברה לאיחוד האירופי.) והגבלות הקשורות לגידול ותעשיית האופיום באפגניסטן ששימשה למימון ארגון הטליבאן; כמו כן הצטרפה שווייץ לסנקציות שהוטלו על לוב בעקבות האסון בהפלת טיסה 103 של פאן-אם.

לאחר מתקפת הטרור ב-11 בספטמבר 2001, הכירה שווייץ בארגון אל-קעאידה והארגונים התומכים בו כארגון טרור ויותר מ-200 אנשים וחברות הקשורים לטרור בינלאומי נכללו ב'רשימה שחורה' ונכסיהם הוקפאו; כמו כן חסמו הרשויות בשווייץ כ-72 חשבונות-בנק שנחשדו בקשר לטרור ובהיקף של 22.6 מיליון דולרים.

שווייץ תמכה אף באמברגו-הנשק שהוטל על סרביה-ומונטנגרו בשנות הלחימה בבוסניה, ועל סיירה לאון וארגון אוניטה (UNITA) באנגולה בשל חלקן בכריית יהלומי-דמים. ב-15 באוקטובר 2003 הוסרו הגבלות ייבוא יהלומים-גולמיים מסיירה לאון והוסרו חלק מההגבלות שכנגד לוב.

 האיחוד האירופי וארגונים נוספים 
ממוזער|290x290 פיקסלים|אמנת ז'נבה הראשונה, בז'נבה המספר הרב ביותר של ארגונים בינלאומיים
שווייץ חברה בארגונים אירופיים ובינלאומיים נוספים בהם בין-היתר: הארגון לשיתוף-פעולה ולפיתוח כלכלי (OECD), מועצת אירופה, הארגון לביטחון ושיתוף-פעולה באירופה (OSCE), והארגונים: ארגון הסחר העולמי, ואיגוד הסחר החופשי האירופי שמושבם אף נמצא בשווייץ, כמו כן שווייץ חתומה ומיישמת את אמנת שנגן; עם זאת, בשונה משאר שכנותיה (למעט ליכטנשטיין) שווייץ אינה חברה באיחוד האירופי ואף אינה חברה באזור הכלכלי האירופי שבו חברות כל שכנותיה מכיוון שהממשלה השווייצרית ראתה בו כצעד ראשון לקראת הצטרפות לאיחוד; בשנת 1992 הצטרפה שווייץ לבנק העולמי ולקרן המטבע הבינלאומית.

שווייץ חתמה על הסכם 'שלום נצחי' עם צרפת כבר בראשית המאה ה-16, שווייץ מכוננת יחסים דיפלומטיים עם מדינות רבות באירופה החל מראשית המאה ה-19 כגון עם שוודיה, פורטוגל, הולנד ודנמרק - שעמה חתמה שווייץ על ברית ידידות ב-10 בפברואר 1875.

 שמירה על השלום 
אף על פי ששווייץ לא הצטרפה רשמית לכוחות שמירת השלום של האומות המאוחדות, היו מקרים בהם שרתו גם שווייצרים, כמו כן אף על פי ששווייץ אינה חברה בנאט"ו, ב-1996 הצטרפה שווייץ לשותפות לשלום של נאט"ו, ושלחה כוחות לתמיכה בארגון לביטחון ושת"פ באירופה (OSCE) שפעל בבוסניה, ביוני 2001 הצביעו השווייצרים בעד פריסת כוחות חמושים במשימות בינלאומיות של האו"ם או ה-OSCE לשמירת השלום, וכן על שיתוף פעולה עמוק יותר באימוני צבא. כמו כן, מאז 1999 משתתף הצבא השווייצרי במשימת שמירת השלום של כוח קוסובו (KFOR).

 ייצוג גורמים זרים ותיווך 
שווייץ שימשה כמייצגת של מדינות רבות שלא קיימו ביניהן יחסים דיפלומטיים, ובמיוחד בעת מלחמת העולם השנייה כששוויץ קיבלה כ-219 מנדטים לייצג 35 מדינות באופן רשמי, דוגמה לכך ניתן לראות כשלאחר המהפכה הקובנית בשנת 1959, תיווכה שווייץ ביחסים שבין קובה למדינות אחרות באזור. וכן בין הודו ופקיסטן לפני הסדרת היחסים ביניהן.ממוזער|408x408 פיקסלים|פגישת שרי החוץ של ארצות הברית, האיחוד-האירופי, בריטניה, גרמניה, צרפת, סין, רוסיה ואיראן על הסכם הביניים של סוגיית הגרעין האיראני. ז'נבה 2013.

כמו כן שווייץ שימשה כמתווכת נייטרלית ביישוב או משא-ומתן בין צדדים יריבים, כגון: בין ישראל-למצרים - לאחר מלחמת יום-כיפור התקיימה בשווייץ ועידת ז'נבה (1973) במטרה למצוא פתרון לסיום הסכסוך, מוועידה זו למעשה יצא רק הסכם הפרדת הכוחות, רק מאוחר יותר ב-4 בספטמבר 1975 נחתם בז'נבה הסכם הביניים בין ישראל למצרים שבעצם סלל את הדרך להסכם השלום בין ישראל למצרים שנחתם ב-26 במרץ 1976; וכן בין ארצות-הברית לאיראן - לאחר משבר בני הערובה בטהראן, ולאחר חיסול קאסם סולימאני; ככלל מאז ניתוק היחסים הדיפלומטיים בין ארצות הברית לאיראן לאחר המהפכה האיראנית, שולחת ארצות הברית נציגים דיפלומטים היושבים בשגרירות שווייץ בטהראן, ומאידך איראן שלחה נציגים לשגרירות פקיסטן בוושינגטון הבירה. שווייץ ארחה את הישיבות הראשונות של מעצמות העולם עם איראן בנושא סוגיית הגרעין, מה שהוביל להסכם הביניים בז'נבה (2013) ובהמשך להסכם הגרעין שנחתם בווינה ב-14 ביולי 2015; כמו כן מילאה שווייץ תפקיד מרכזי בתיווך בסכסוך בסודאן וביישוב הסכסוך הפנים פלסטיני בין החמאס לפת"ח.

בנוסף לכך, שווייץ אחראית על הייצוג הדיפלומטי והקונסולרי של ליכטנשטיין בעולם דרך הנציגויות הדיפלומטיות של שווייץ, אלא אם כן מעדיפה המדינה לשלוח נציג משלה; על פי הסכמים שנחתמו לבקשת ליכטנשטיין בשנת 1919 לאחר סיום מלחמת העולם הראשונה, גם בהגנה הלאומית על המדינה והאינטרסים הלאומיים מסתמכת ליכטנשטיין על שווייץ שכן לליכטנשטיין אין צבא משלה ובשוויץ קיים גיוס חובה; עם זאת מספר תקריות צבאיות-קלות שלא משכו תשומת-לב ונפתרו בהתנצלויות מצד שווייץ, אירעו בגבול בין המדינות. למדינות יחסים קרובים במיוחד (ולהן מספר מאפיינים משותפים כגון ששתיהן דוברות גרמנית ואינן חברות באיחוד האירופי) הכוללים שיתופי-פעולה נרחבים והמדינה אף עושה שימוש בפרנק השווייצרי שכן למדינה אין מטבע משל עצמה.

כיום מייצגת שווייץ בין-היתר את האינטרסים של ארצות הברית וקנדה באיראן, האינטרסים של איראן וערב-הסעודית זו בזו, והאינטרסים של גאורגיה ורוסיה זו בזו.

 יחסים דיפלומטיים 
רשימת המדינות המקיימות יחסים עם שווייץ ותאריך כינון היחסים:
#מדינהתאריך 129 בנובמבר 1516—1553230 באוגוסט 1689331 בינואר 181446 במרץ 18145182861841730 בספטמבר 1845829 ביוני 1853918551012 בפברואר 1860116 בפברואר 1864121865135 בנובמבר 18721410 בפברואר 18751510 באפריל 18781631 בדצמבר 18821718841818871918872018882112 בספטמבר 18912231 באוקטובר 18972318992418 ביוני 1902256 במאי 19042622 בינואר 19062714 בדצמבר 19062814 במרץ 1908299 במאי 19113031 באוקטובר 1915311916328 באוקטובר 19173324 בנובמבר 1917341918354 במרץ 19193612 במרץ 191937מרץ 19193830 באפריל 1919393 בדצמבר 19214029 בינואר 19264119284228 במאי 19314311 במרץ 19354419364514 בפברואר 19394619394729 בספטמבר 19414824 ביוני 1945492 בנובמבר 19455019455115 בפברואר 19465227 בפברואר 1946531 במאי 19465415 ביולי 19475514 באוגוסט 19485626 במרץ 19495719495817 בינואר 19505925 ביוני 1951602 בנובמבר 19516111 במרץ 1952622 במאי 1952636 במאי 19526412 ביולי 1956657 בנובמבר 19566610 בנובמבר 1956671956681 באוגוסט 19576912 באוגוסט 19577030 באוגוסט 1957713 בספטמבר 19577219577327 במאי 1959745 ביולי 19607519 ביולי 19607619 ביולי 19607719 ביולי 19607819 ביולי 1960791 באוקטובר 19608027 בדצמבר 19608126 במאי 19618226 במאי 19618326 במאי 19618426 במאי 1961853 ביוני 19618613 ביוני 19618726 ביולי 1961885 בספטמבר 19618917 באוקטובר 1961909 בנובמבר 19619121 בנובמבר 19619212 באוקטובר 19629313 בנובמבר 1962944 בדצמבר 19629512 בדצמבר 1962961962973 בינואר 19639811 בפברואר19639912 בנובמבר 19631003 בדצמבר 196310116 בדצמבר 1963102196310313 בינואר 196410411 בפברואר 196410511 בפברואר 196410628 בפברואר 19641071 במרץ 196410821 באפריל 196410922 במאי 1964110196411125 במרץ 196611230 במרץ 196611310 ביוני 196611419 במאי 196611521 בספטמבר 19661169 באוקטובר 196711711 באוקטובר 196711822 באוגוסט 196711922 באוגוסט 19671204 בנובמבר 196812111 במרץ 19691226 באוגוסט 196912320 ביולי 197012411 באוקטובר 197112514 ביוני 1972126197212712 בספטמבר 197312812 בספטמבר 197312912 בספטמבר 197313012 בספטמבר 1973131יוני 197413220 בדצמבר 197413312 באפריל 19761342 ביוני 197613530 בספטמבר 19761361 במרץ 197713724 במאי 197713811 ביולי 197913919791404 במרץ 19801412 ביולי 1980142198014310 במרץ 198114423 ביוני 19811451 באוגוסט 1981146נובמבר 1981147198114823 בדצמבר 198214922 בפברואר 198315014 בדצמבר 1983151198415228 בפברואר 198515313 בספטמבר 198515416 בספטמבר 1985155יולי 1989156198915722 באפריל 19901584 בספטמבר 19911595 בספטמבר 19911605 בספטמבר 199116121 בינואר 199216230 בינואר 199216331 בינואר 19921646 בפברואר 199216510 בפברואר 199216614 בפברואר 199216730 באפריל 19921687 במאי 19921691 ביוני 199217010 ביוני 199217113 ביולי 19921722 בספטמבר 199217317 בנובמבר 19921749 בדצמבר 19921751 בינואר 19931763 בפברואר 199317731 בדצמבר 199317822 במרץ 199417910 ביולי 19951806 בספטמבר 199518131 באוגוסט 200118216 בספטמבר 200218322 בינואר 200318422 באפריל 200318520031861 ביוני 20041874 בנובמבר 2005188200518920051905 ביולי 200619120 בדצמבר 2007—28 במרץ 2008—7 במרץ 201119223 במאי 2012—9 באוגוסט 2023

 ראו גם 
 פוליטיקה של שווייץ

 קישורים חיצוניים 

 משרד החוץ השווייצרי
 מסמכים דיפלומטים שווייצרים
 בית הספר לדיפלומטיה ויחסים-בינלאומיים בז'נבה


*
שווייץ